കൂടുതല് സ്വകാര്യ ബസുകള് നിരത്തൊഴിയുന്നു കോട്ടയം: കോവിഡ് വ്യാപനത്തോത് വര്ധിച്ചതോടെ സാന്പത്തിക നഷ്ടത്തില് കൂടുതല് സ്വകാര്യബസുകള് നിലയ്ക്കുന്നു. ജില്ലയിലെ ആയിരം സ്വകാര്യ ബസുകളില് 450 എണ്ണമാണ് നിലവില് ഓടിക്കുന്നത്. കോട്ടയം നഗരമേഖലയില് ഓടുന്ന 575 ബസുകളില് കഴിഞ്ഞദിവസം 270 ബസുകളേ നിരത്തിലിറങ്ങിയുള്ളു. ചൊവ്വ, വ്യാഴം ദിവസങ്ങളില് കടകള് തുറക്കുന്നതിലെ നിയന്ത്രണവും ശനി, ഞായര് ലോക്ഡൗണും കഴിഞ്ഞാല് മൂന്നു ദിവസം മാത്രമാണ് മിനിമം നിരക്കില് കളക്ഷന് ലഭിക്കുക. ഡീസല് വില വര്ധനയും യാത്രക്കാരുടെ എണ്ണത്തിലെ കുറവും കാരണം സര്വീസ് മുന്നോട്ടുപോകില്ലെന്ന സാഹചര്യമാണ്. 15 ഗ്രാമപഞ്ചായത്തുകളിലും നിരവധി വാര്ഡുകളിലും വീണ്ടും ലോക്ഡൗണ് വന്നതും പ്രതിസന്ധി വര്ധിപ്പിക്കുന്നു. ലോക്ഡൗണ് പ്രഖ്യാപിച്ച മേഖലയിലെ സ്റ്റോപ്പുകളില് ബസ് നിറുത്തി ആളെ കയറ്റാനും ഇറക്കാനും അനുവാദമില്ല. വഴികള് അടച്ചതോടെ റൂട്ട് മാറ്റി ഓടിയാല് യാത്രക്കാരുണ്ടാവില്ല. പ്രതിസന്ധി രൂക്ഷമായാല് അടുത്തമാസം പകുതി വരെ സര്വീസ് നിറുത്തിവയ്ക്കാനും ആലോചനയുണ്ട്.